દાહોદના કસ્બા અને મોટા ઘાંચીવાડામાં છેલ્લા 20 દિવસમાં ડેન્ગ્યૂના 50 અને ચીકનગુનિયા રોગના 100 લોકો ભોગ બન્યા હોવાનો અહેવાલ દિવ્ય ભાસ્કર દ્વારા પ્રકાશિત કર્યો હતો. તેના પગલે સોમવારે આરોગ્ય વિભાગમાં દોડધામ મચી ગઇ હતી. એપેડેમીક ઓફીસ સહિતના અધિકારીઓએ મોટા ઘાંચીવાડા વિસ્તારમાં જઇને સ્થિતિનો તાગ મેળવ્યો હતો. આ વિસ્તારમાં આરોગ્ય વિભાગની દસ ટીમો ઉતારીને એન્ટી લાર્વલ કામગીરીનો પ્રારંભ કરવામાં આવ્યો હતો.